text: Drew Barrymore arriba sense filtres als 40
  ESTRELLA RADIANT
  Dimecres, 25/02/2015 | Actualitzada 25/10/2017 - 21:05
  La nena d'ET, Drew Barrymore, ja té 40 anys. I així ho ha volgut comunicar al món sencer: amb una foto a Instagram en què apareix prenent el sol amb un gran somriure i la cara neta. Sense maquillatge, sense filtres, sense retocs digitals. És a la platja, lluny de Hollywood, on no va anar per a la gala dels Oscars.
  L'actriu, que va tenir problemes amb les drogues des que tenia 13 anys, és feliç, com va explicar a la revista The Blended. Comparteix la vida amb el seu marit, Will Kopelman, i les seves dues filles Olive, de dos anys i mig, i Frankie, de 10 mesos. «Estic molt contenta. El matrimoni és genial i les nenes són les millors», va dir l'actriu. Vol actuar menys i estar més amb la seva família, va revelar.